นายกรัฐมนตรี ห่วงใยสุขภาพประชาชนในช่วงฤดูฝน รักษาสุขภาพ ติดตามพยากรณ์อากาศอย่างใกล้ชิด
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ช่วงนี้เป็นฤดูฝนและมีฝนตกหนักในหลายพื้นที่ทั้งภาคเหนือ ภาคกลาง ภาคตะวันออกเฉียงเหนือและภาคใต้ ซึ่งอาจส่งผลกระทบต่อสุขภาพของประชาชนและอุณหภูมิที่ลดลงอาจทำให้เชื้อโรคและเชื้อไวรัสอยู่ในสภาวะแวดล้อมได้นานขึ้นและอาจทำให้เกิดโรคที่มีอาการใกล้เคียงกับโควิด-19 เช่น ไข้หวัดใหญ่ ไข้หวัดธรรมดาและไข้เลือดออก พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จึงฝากความห่วงใยถึงการปฎิบัติตนของพี่น้องประชาชนเพื่อป้องกันโควิด-19 ในช่วงฤดูฝนนี้ โดนให้ขอยึดหลักการป้องกันการติดเชื้อโควิด-19 แบบครอบจักรวาลอย่างเคร่งครัด รวมทั้งหลีกเลี่ยงการเข้าไปอยู่ในสถานที่แออัด พร้อมเตือนอย่าใช้หน้ากากผ้าและหน้ากากอนามัยที่เปียกและชื้นและควรมีหน้ากากสำรองไว้เพื่อเปลี่ยนอย่างน้อยวันละ 1 ครั้งนายกรัฐมนตรี อยากเห็นประชาชนรักษาสุขภาพที่ดี หมั่นสังเกตอาการตนเอง ทั้งโรคโรคโควิด-19 และกลุ่มเสี่ยงโรคทางเดินหายใจ รวมทั้งฝากความห่วงใยไปยังพื้นที่จังหวัดที่ได้รับผลกระทบจากน้ำท่วมและขอให้ประชาชนในพื้นที่เสี่ยงติดตามการพยากรณ์อากาศอย่างใกล้ชิดด้วย หลังจากที่กรมอุตุนิยมวิทยาได้แจ้งเตือนอิทธิพลจากพายุ “โกนเซิน" จะทำให้ประเทศไทยมีปริมาณฝนมากขึ้นจนถึงสัปดาห์หน้าด้วย